पाकिस्तान में बस में लगी आग, 20 मरे  
पाकिस्तान के पंजाब प्रांत में एक यात्री बस में आग लगने से कम से कम 20 यात्रियों की मौत हो गई जबकि कई लोग बुरी तरह से झुलस गए।
पाकिस्तान के पंजाब प्रांत में एक यात्री बस में आग लगने से कम से कम 20 यात्रियों की मौत हो गई जबकि कई लोग बुरी तरह से झुलस गए। समाचार चैनल शमा टीवी के मुताबिक पुलिस ने बताया कि यह हादसा रावलपिंडी शहर से लगभग 100 किलोमीटर दूर गूजर खान इलाके में रविवार रात को हुई।  पुलिस के मुताबिक बस सियालकोट से लौट रही थी।  आग लगने के कारणों का पता नहीं चल पाया है, लेकिन प्रत्यक्षदर्शियों के मुताबिक बस में आग लगने से पहले सिलिंडर में विस्फोट की आवाज सुनी गई। बचाव दल घटनास्थल पर पहुंच गया है और राहत एवं बचाव कार्य शुरू कर दिया गया है। बचाव दल के एक अधिकारी ने कहा कि शव बुरी तरह से जल चुके हैं और उनकी पहचान करना काफी मुश्किल है।